Kvinne døde i kollisjon ved Lillehammer
Ulykken skjedde på E6 like nord for avkjøringen til Vingrom fredag morgen. - Det har vært en kollisjon mellom en personbil og et vogntog, sier operasjonsleder Per Solberg ved Gudbrandsdal politidistrikt til NTB. Kvinnen som kjørte personbilen ble sittende fastklemt i bilen, og måtte frigjøres av brannmannskaper fra Lillehammer før hun ble fraktet til sykehuset. Kvinnen var død ved ankomst til sykehuset, skriver Gudbrandsdølen Tidningen. Den 29 år gamle kvinnen er fra Gjøvik kommune, og krisetemaet i kommunen tar seg nå av familien, opplyser politiet. Føreren av vogntoget slapp fra ulykken fysisk uskadd. E6 ble stengt i begge retninger etter ulykken. Politiet fikk melding om ulykken klokken 07.40.
En 29 år gammel kvinne døde av skadene hun pådro seg etter en trafikkulykke ved Lillehammer fredag morgen.